Ribe Stifts Adresseaviser, 1834-09-12
Portugal. Af 5 Candidater, som de Deputeredes Kammer havde valgt, har D. Pedro udnævnt de to ministerielle Medlemmer, Biskoppen af Combra og Antonio d'Acevedo, hiin til Præsident, denne til Vicepræsident. De øvrige 3, deriblandt Saldanha, børte til Oppositionen, som overhovedet er temmelig stærk i Kammeret og tæller omtrent 40 Medlemmer. Allerede i de første Møder, i hvilke Valgenes Gyldighed bleve prøvede, kom det til en heftig Strid, da Ministrene paastode, at Uregelmæssigheder havde fundet Sted ved Valgene for Oporto, som havde faaet et antiministerielt Udfald. To Deputerede, Passos og Tavares, udmærkede sig især ved bittre Taler imod Ministrene og D. Pedro, som de beskyldte for at være Fædrenelandets Fiender og at have handlet hidtil saaledes, at den aldrig vilde kunne forsvare det. De tilstedeværende Ministre mødte disse Udfald med fuldkommen Taushed; men deres Tilhænger. Antonio Magalbaes, antog sig dem med største Jver og gik saavidt, at han erklærede alle dem for Fædrenelandets Fiender, som vilde stemme imod de nærværende Ministre. Fornøieligere gik det i Mødet d. 22de, da Ministrene androge paa, at Spørgsmaalet og Regentskabet ufortøvet maatte blive afgjort; thi deraf toge flere Medlemmer Anledning til at udtømme sig i Lovtaler over D. Pedro, hvilke ingen Modsigelse fandt. Den i samme Anledning udnævnte Commission androg Dagen efter eenstemmig paa at overdrage Regentskabet til D. Pedro, og dette Andragende blev d. 24de antaget med en glimrende Majoritet, idet kun 5 Stemmer vare imod, men 90 for D. Pedro. Sagen kan imidlertid ikke ansees for at være de finitivt afgjort, da den ved de sidste Efterretningers Afgang endnu ikke havde været for Pairskammeret. Dette Kammer, hvori Hertugen af Palmella præsiderer, og Grev Lumieres og Marquis Loule ere Secretærer, bestod for Øieblikket kun af 12 Medlemmer, da 83 vare udelukkede, som Tilhængere af D. Miguel. Her havde Oppositionspartiet endog Overhaand, og den bekiendte Grev Taipa havde baade faaet et Amendement indført i Addressen til D. Pedro, ved hvilket Laanet til Papirspengenes Jndløsning, som ikke anerkjendt af Cortes, blev misbilliget, og tillige, understøttet af Marquis Loule, imod Ministrenes Villie udvirket den Beslutning, at en Lov om Pressefrihed, som 1828 blev antagen af de Deputerede, men ikke kom til Pairskommeret, strax skulde tages under Overveielse. Denne Oppositionens Majoritet ansees iøvrigt kun for at være forbigaaende, da D. Pedro, havde i Sinde, saasnart han var bleven stadfæstet Regentskabet, at udnævne 15 nye Paiers, paa hvis Stemmer Regjeringen vil kunne gjøre Regning. Hvad Papirpengene angaaer, blev det d. 24 eenstemmig vedtaget af de Deputerede, at fra 1ste September skulde Metalpengene alene have Gyldighed i Portugal, dog saa, at Contracter, sluttede for 23de Juli, skulde liqvideres saaledes, som det den Gang var aftalt. Om det til Spanien bestemte Hjælpecorps, som efter tidligere, men urigtige, Egterretninger allerede var afgaaet, hører man nu, at det er 6000 Md. stærkt og skulde om faa Dage marschere til Grændsen under General Schwilbachs Commando. Rundt omkring i Landet sværme endnu miguelistiske Gueriller, som have forvandlet sig til Røverbander og anrette stor Skade ved deres Plyndringer.